**Отчет за дейността на библиотеката към НЧ „ Хр. Ботев 1920”**

**с. Върбен, общ. Брезово , обл. Пловдив за 2021г**

**Основните приоритети в дейността на библиотеката през 2021г.бяха насочени за обогатяване на културния живот на населението откъм по-ефективно развитие на библиотечната и информативна дейност,както и съхранение на традициите, поддържане и съхранение на материалната база.**

**Библиотеката в развитието си през годините се промени.**

**През месец декември на заседание на ЧН се направи отчет за дейността на библиотеката през изминалата година, изготви нов план за работа на библиотеката през 2022г, в тези извънредни условия, а именно:**

* **Да се разлепят обяви с информация за ползвателите на библиотеката за режима на работа според, който същите трябва да се обадят на посоченият тел. номер и да запишат час за посещение, или да заявят желанието си да им се занесат книгите до дома.**
* **Създаде се група от трима доброволци, които при необходимост да занесат книгите , да закупят храни или лекарства.**
* **Поканен беше директора на училището , в което учат нашите деца , за да обсъдим нашата идея за инсталиране на три компютъра в библиотеката така, че да осигурим онлайн обучението им, при спазване на изискванията за отстояние, дезинфекция и носенето на маски.**
* **Гласувана беше сума за закупуването на дезинфектант и маски.**
* **Оптимизира се и работното време на библиотекаря.**
* **а/от 8.00ч до 10.00ч , от понеделник до петък се приемат заявки за разнасяне на книги по домовете.**
* **б/ посещения при спазване на ковид мерките от 10.00ч до 12.00ч**
* **в/ разнасяне на заявени книги след 16.00ч**
* **Променени бяха датите планувани в календара за дейността на библиотеката свързани с чествания и други инициативи във връзка с спазването на пандемичните мерки**
* **Разнесени бяха анкетни карти по домовете за мнения и препоръки за работата на библиотеката.**
* **Поради необходимостта от рекомплектоване на съществуващия библиотечен фонд , да поискаме съдействие от г-жа Таня Пилева – методист към Народна библиотека „ Ив. Вазов” гр. Пловдив .**
* **Набелязани са и др. мероприятия касаещи работата на библиотеката като образователно-информационен, възпитателен център.**

**При така създадената организация библиотеката работеше пълноценно, дори надмина нашите очаквания.**

**В селото имаше прилив на хора, които вземаха книги и списанието” Нешънъл географик,” за което имахме абонамент в началото на годината.Повечето читатели вземаха книги повече на брой, за себе си и за свои близки, както и за по-малките деца. На по- възрастните хора книгите се разнасяха по домовете. След визитата на Таня Пилева и направената консултация касаеща управлението на библиотечния фонд и оформянето и поддържането на библиотечните документи и след направения анализ от анкетата, се заехме с ремонт на библиотеката. Закупихме 12 бр. нови стелажи. Инвентаризацията и обработката на дарените около 2000 книги приключи през м декември 2021г.**

**Отчислени са 417бр. физически остарели книги. Общият библиотечен фонд е 5490бр.**

**Посещенията са общо 513 , от тях за ползване на компютър/ онлайн обучение за ученици- 240.**

**Трите компютъра , които ЧН осигури, са благодарение на дарения на фирми, на директора на гимназията гр. Брезово Милко Сарафов и на кмета на общината г-н Енков. Компютрите са инсталирани и учениците присъстват в онлайн часовете.**

**Библиотеката придоби много по-добър вид с, което много се гордеем, освен това интереса на читателите ни се увеличи през последното тримесичие на 2021г. след направената реклама на библиотеката със снимков материал разлепен на няколко места в селото, където се упоменава и бр. на закупените нови книги и услугата да се разнасят книги до дома.**

**При извършен анализ на читателската активност в края на годината се установи, че раздадените кнеги до 14г са с 3% , а на възрастните с 4% повече спрямо 2021г, .**

**КМД и Спортна дейност**

**През м. май членовете на кръжока „ Минало ,бит, родословие” , към библиотеката създадоха кът със снимков и писмен материал за живота и дейността на Хр. Ботев , както и за историята на читалището от построяването му до момента.Към всичко това бяха изложени много стари български издания , които библиотеката ни съхранява.**

**На тържеството, след доклада за историята и дейността на читалището, в програмата взеха участие ученици и възрасни с рецитал,песни и сценката „Седянка”.**

**Раздадени бяха грамоти и книги на дългогодишни читалищни дейци, на най-редовните читатели на библиотеката, на създателите са сбирката „ Минало, бит и родословие” която съдържа експонати и писмен материал за с. Върбен, от четвърти, пети век пр. н. е. до наши дни.**

**За 24 май се проведе викторина отново на тема Българската култура и писменост.Интереса беше голям присъстваха много хора и всички получиха картички на тема „ 24 май – Ден на българската писменост” изработени от децата, отпечатани и размножени, а най-добрите бяха качени на страницата ни в интернет и наградени с книги.**

**Проведена беше презентация на книгите” До стразбург и на зад”, „ Отворени писма”, и „ Скритият живот на една помакиня” на писателя Христо Стоянов.**

**ОТ 2017-та г. през м. август организираме 5-6 часов поход. Тази година групата премина през местността „ Яйцето”, „Мъжки камък”, „Стефанов камък”, „ Калето” и обратно .**

**На почивките Ива Петкова им изнесе лекция за значението на чистата природа.**

**На 1-ви, 2-ри и 3-ти септември Иван Нешев, показа на любители и защитници на природата няколко вековни дървета в землището на с. Върбен.**

**Обясни на групата, как се определя възрастта на дърветата и как се събира и отглежда посадъчен материал от изчезващи видове. Иван Нешев подари на библиотеката два тома от „ Червена книга на Република България” за застрашени от изчезване и редки растения и животни издание на Българската академия на науките.**

**Създадената интернет страница в социалните мрежи „Сдружение за Върбен” се поддържа от Ива Петкова.**

**Тя продължи да обучава желаещите възрастни хора да получат компютърна грамотност и работа с интернет, като стриктно се спазваше графика, за да няма струпване на хора на закрито.**

**Поради ограниченията тази година голяма част от мероприятията бяха отложени.**